
DR.30.10.2003 65 

 

  

 

 Tuan Chang See Ten:  Saya sebab itu …. 

 Timbalan Yang di-Pertua  [Dato' Haji Muhamad bin Abdullah]:  Masa Yang 
Berhormat sudah habis. 

 Tuan Chang See Ten:  Okey, terima kasih.  Saya pohon menyokong. 

 Beberapa Ahli:  [Bangun] 

 Timbalan Yang di-Pertua  [Dato' Haji Muhamad bin Abdullah]:  Saya telah beri 
janji dahulu tadi dengan Kuala Kedah. 

4.41 ptg. 

 Tuan Mohamad bin Sabu [Kuala Kedah]:  Tuan Yang di-Pertua, terima kasih.  
Saya turut sama membahas Kajian Separuh Penggal Rancangan Malaysia Kelapan yang 
dibentangkan oleh Yang Amat Berhormat Perdana Menteri. 

 Memang masa akan datang, kita akan menghadapi cabaran yang lebih hebat, 
terutama sekali dunia sekarang yang dikuasai oleh satu kuasa yang utama, iaitulah Amerika 
Syarikat. 

 Siapa yang menjadi kuasa besar dunia, mereka tidak mahu dicabar, mereka mahu 
menjadi kuasa unggul seperti satu ketika dahulu England yang menjadi kuasa besar dunia, 
sehingga keluarlah peribahasa, “The sun never set  on the  British Empire.” 

 Kuasa Barat muncul begitu hebat, terutama selepas jatuhnya Kerajaan Islam 
Sepanyol tahun 1492, selepas itu mereka muncul sebagai suatu kuasa yang menakluki 
dunia dan yang menjadi kuasa utama adalah England. 

 Selepas Perang Dunia Pertama, muncul Amerika yang bersama dengan England 
menguasai dunia ini, iaitulah kuasa Anglo-Amerika.  Kedua-dua kuasa ini dicabar dengan 
kemunculan suatu ideologi baru, kuasa baru yang bernama komunis dan sosialis yang 
diketuai oleh blok Soviet dan diikuti selepas itu oleh Republik China. 

 Maka siapa sahaja yang mencabar kekuatan, kekuasaan penguasaan Anglo-
Amerika ini, maka digelarkan mereka itu sebagai puak kiri ataupun puak yang menyokong 
blok Timur. 

 Sasaran-sasaran dikenakan kepada siapa sahaja pada waktu itu yang mencabar 
kuasa Barat dianggap pro-komunis.  Kerajaan-kerajaan yang kecil terpaksa memilih sama 
ada pro-komunis atau pro-Barat.  Mereka yang memilih sebagai pro-Barat akan menjadikan 
mereka yang mencabar mereka sebagai ancaman.  Oleh itu siapa sahaja yang bangun 
mencabar kekuatan ataupun status  quo kerajaan pada waktu itu dianggap pro kiri ataupun 
pro-komunis. 

 Maka bagi negara Malaya dan negara Malaysia, sebelum dan selepas merdeka 
menjadikan di antaranya rakyat yang mengkritik pemerintah dianggap puak kiri atau pro kiri, 
tertangkaplah beberapa orang pimpinan seperti Dr. Burhanuddin, Ahmad Boestamam, Pak 
Sako dan lain-lain lagi jumlah yang begitu banyak, iaitu mereka yang tidak setuju dengan 
dasar-dasar kerajaan terus dianggap sebagai puak kiri atau pro kiri. 

 Tuan Yang di-Pertua, zaman kuasa yang mencabar  Barat ini, ideologi mereka 
mulai luntur, lemah maka muncullah kuasa tunggal sekarang ini yang tidak lagi dicabar 
iaitulah Amerika dan juga rakannya Barat iaitulah England yang utama sekali. 

 Tetapi kuasa baru yang muncul, yang dianggap boleh mencabar Anglo-Amerika 
sekarang ialah Islam, oleh itu sekarang ini sebarang pergerakan yang dianggap anti Anglo-
Amerika, menegur Anglo-Amerika dianggap sebagai  pro-Islam dan Islam pula digambarkan 
sebagai agama keganasan. 

 Bibir-bibit itu makin hebat apabila seorang Jeneral Amerika mengatakan bahawa 
Islam agama keganasan, bahkan seorang pemimpin di Amerika Syarikat mengatakan 
bahawa Nabi Muhammad S.A.W. sebagai ketua pengganas.  Serangan-serangan seperti ini 
tidak berhenti, ianya hanya di peringkat permulaan.  Bila melihat kebangkitan semula umat 



Tuan Chang See Ten: Saya sebab itu .... Timbalan Yang di-Pertua [Dato' Haji Muhamad bin Abdullah]: Masa Yang Berhormat sudah habis. Tuan Chang See Ten: Okey, terima kasih. Saya pohon menyokong. Beberapa Ahli: [Bangun]. Timbalan Yang di-Pertua [Dato' Haji Muhamad bin Abdullah]: Saya telah beri janji dahulu tadi dengan Kuala Kedah. 4.41 ptg. Tuan Mohamad bin Sabu [Kuala Kedah]: Tuan Yang di-Pertua, terima kasih. Saya turut sama membahas Kajian Separuh Penggal Rancangan Malaysia Kelapan yang dibentangkan oleh Yang Amat Berhormat Perdana Menteri. Memang masa akan datang, kita akan menghadapi cabaran yang lebih hebat, terutama sekali dunia sekarang yang dikuasai oleh satu kuasa yang utama, iaitulah Amerika Syarikat. Siapa yang menjadi kuasa besar dunia, mereka tidak mahu dicabar, mereka mahu menjadi kuasa unggul seperti satu ketika dahulu England yang menjadi kuasa besar dunia, sehingga keluarlah peribahasa, "The sun never set on the British Empire.". Kuasa Barat muncul begitu hebat, terutama selepas jatuhnya Kerajaan Islam Sepanyol tahun 1492, selepas itu mereka muncul sebagai suatu kuasa yang menakluki dunia dan yang menjadi kuasa utama adalah England. Selepas Perang Dunia Pertama, muncul Amerika yang bersama dengan England menguasai dunia ini, iaitulah kuasa Anglo-Amerika. Kedua-dua kuasa ini dicabar dengan kemunculan suatu ideologi baru, kuasa baru yang bernama komunis dan sosialis yang diketuai oleh blok Soviet dan diikuti selepas itu oleh Republik China. Maka siapa sahaja yang mencabar kekuatan, kekuasaan penguasaan Anglo- Amerika ini, maka digelarkan mereka itu sebagai puak kiri ataupun puak yang menyokong blok Timur. Sasaran-sasaran dikenakan kepada siapa sahaja pada waktu itu yang mencabar kuasa Barat dianggap pro-komunis. Kerajaan-kerajaan yang kecil terpaksa memilih sama ada pro-komunis atau pro-Barat. Mereka yang memilih sebagai pro-Barat akan menjadikan mereka yang mencabar mereka sebagai ancaman. Oleh itu siapa sahaja yang bangun mencabar kekuatan ataupun status quo kerajaan pada waktu itu dianggap pro kiri ataupun pro-komunis. Maka bagi negara Malaya dan negara Malaysia, sebelum dan selepas merdeka menjadikan di antaranya rakyat yang mengkritik pemerintah dianggap puak kiri atau pro kiri, tertangkaplah beberapa orang pimpinan seperti Dr. Burhanuddin, Ahmad Boestamam, Pak Sako dan lain-lain lagi jumlah yang begitu banyak, iaitu mereka yang tidak setuju dengan dasar-dasar kerajaan terus dianggap sebagai puak kiri atau pro kiri. Tuan Yang di-Pertua, zaman kuasa yang mencabar Barat ini, ideologi mereka mulai luntur, lemah maka muncullah kuasa tunggal sekarang ini yang tidak lagi dicabar iaitulah Amerika dan juga rakannya Barat iaitulah England yang utama sekali. Tetapi kuasa baru yang muncul, yang dianggap boleh mencabar Anglo-Amerika sekarang ialah Islam, oleh itu sekarang ini sebarang pergerakan yang dianggap anti Anglo- Amerika, menegur Anglo-Amerika dianggap sebagai pro-Islam dan Islam pula digambarkan sebagai agama keganasan. Bibir-bibit itu makin hebat apabila seorang Jeneral Amerika mengatakan bahawa Islam agama keganasan, bahkan seorang pemimpin di Amerika Syarikat mengatakan bahawa Nabi Muhammad S.A.W. sebagai ketua pengganas. Serangan-serangan seperti ini tidak berhenti, ianya hanya di peringkat permulaan. Bila melihat kebangkitan semula umat.